pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“ยุติธรรม” เปิดตัว “นิทานข้ามกำแพง : พลังแสงแห่งรัก” สร้างสุขเพื่อเด็กปฐมวัย
วันพฤหัสบดีที่ 22 มิถุนายน 2560
“ยุติธรรม” เปิดตัว “นิทานข้ามกําแพง : พลังแสงแห่งรัก” สร้างสุขเพื่อเด็กปฐมวัย
นางกรรณิการ์ แสงทอง รองปลัดกระทรวงยุติธรรม เป็นประธานการแถลงข่าว “นิทานข้ามกําแพง : พลังแสงแห่งรัก”
เมื่อวันพุธที่ ๒๑ มิถุนายน ๒๕๖๐ เวลา ๑๐.๐๐ น.
ณ แดนการศึกษา เรือนจํากลางบางขวาง
นางกรรณิการ์ แสงทอง รองปลัดกระทรวงยุติธรรม
เป็นประธานการแถลงข่าว “นิทานข้ามกําแพง : พลังแสงแห่งรัก”
เปิดตัวชุดหนังสือเดินทางสร้างสุขเพื่อเด็กปฐมวัย โครงการนิทานสร้างสุขฝีมือการเขียน
และวาดภาพโดยผู้ต้องขังชายเรือนจํากลางบางขวาง
ทั้งนี้ โครงการดังกล่าวจัดขึ้นโดยโครงการกําลังใจในพระดําริพระเจ้าหลานเธอ พระองค์เจ้าพัชรกิติยาภา
ร่วมกับเรือนจํากลางบางขวาง กรมราชทัณฑ์ สํานักงาน ป.ป.ส.
แผนงานสร้างเสริมวัฒนธรรมการอ่าน สํานักงานกองทุนสนับสนุนการสร้างเสริมสุขภาพ (สสส.)
และเครือข่ายพุทธิกาเพื่อพระพุทธศาสนาและสังคม
เพื่อปลูกฝังการอ่านของเด็กและเยาวชนทั่วประเทศ
รัฐบาลไทย-ข่าวทำเนียบรัฐบาล-รองนายกรัฐมนตรี ลงพื้นที่ตรวจศูนย์ดิจิทัลชุมชนและรับฟังปัญหาหนี้นอกระบบที่จังหวัดชัยภูมิ
วันอาทิตย์ที่ 6 พฤษภาคม 2561
รองนายกรัฐมนตรี ลงพื้นที่ตรวจศูนย์ดิจิทัลชุมชนและรับฟังปัญหาหนี้นอกระบบที่จังหวัดชัยภูมิ
รองนายกรัฐมนตรี ลงพื้นที่ตรวจศูนย์ดิจิทัลชุมชนและรับฟังปัญหาหนี้นอกระบบที่จังหวัดชัยภูมิ
ตามที่จะมีการประชุมคณะรัฐมนตรีอย่างเป็นทางการนอกสถานที่ ในวันที่ 8 พฤษภาคม 2561 นั้น
​ในวันที่ 7 พฤษภาคม 2561 พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม ได้กําหนดเดินทางไปตรวจราชการหน่วยงานในกํากับด้านดิจิทัลและด้านยุติธรรม เพื่อเตรียมข้อมูลสําหรับนําเสนอในการประชุมคณะรัฐมนตรีนอกสถานที่ ในจังหวัดชัยภูมิ โดยมีกําหนดการที่สําคัญ คือ
​เวลา 09.30 น. เดินทางไปยังศูนย์ดิจิทัลชุมชนอําเภอจัตุรัส (บ้านกอก) ตําบลบ้านกอก อําเภอจัตุรัส จังหวัดชัยภูมิ เพื่อประชุมและตรวจเยี่ยมการปฏิบัติงานของศูนย์ดิจิทัลชุมชนดังกล่าว พร้อมทั้งรับฟังปัญหาข้อขัดข้องและอุปสรรคจากเจ้าหน้าที่ที่รับผิดชอบ
​เวลา 10.10 น. เดินทางไปเยี่ยมชมจุดให้บริการเน็ตประชารัฐ ที่บ้านปากคันฉู หมู่ที่ 14 ตําบลลุ่มลําชี อําเภอบ้านเขว้า จังหวัดชัยภูมิ ซึ่งอยู่ในโครงการยกระดับโครงสร้างพื้นฐานโทรคมนาคมเพื่อขับเคลื่อนเศรษฐกิจของประเทศ
​เวลา 10.45 น. เป็นประธานในการแถลงข่าว “ความสําเร็จโครงการเน็ตประชารัฐ 24,700 หมู่บ้าน และการขยายผลการใช้ประโยชน์เน็ตประชารัฐ” ณ บึงละหาน อําเภอจัตุรัส จังหวัดชัยภูมิ
​
เวลา 11.15 น. เยี่ยมชมโครงการไทยนิยมยั่งยืน ณ บึงละหาน อําเภอจัตุรัส จังหวัดชัยภูมิ
​เวลา 14.15 น. เป็นประธานในพิธีเปิดโครงการยุติธรรมสู่หมู่บ้าน นําบริการรัฐสู่ประชาชน ครั้งที่ 7/2561 และเยี่ยมชมนิทรรศการของหน่วยงานในสังกัดกระทรวงยุติธรรมและหน่วยงานภาคี พร้อมพบปะประชาชนเพื่อรับฟังปัญหาความเดือดร้อนเรื่องหนี้นอกระบบและเรื่องอื่น ๆ ณ หอประชุมที่ว่าการอําเภอภูเขียว จังหวัดชัยภูมิ
​จากนั้นจะได้เดินทางไปยังจังหวัดบุรีรัมย์ เพื่อเตรียมเข้าร่วมประชุมการพัฒนาเศรษฐกิจและสังคมกลุ่มจังหวัดภาคตะวันออกเฉียงเหนือตอนล่าง 1 ในวันที่ 8 พฤษภาคม 2561 เวลา 08.30 น. ณ อาคารอเนกคุณาคาร มหาวิทยาลัยราชภัฎบุรีรัมย์ จังหวัดบุรีรัมย์ และเข้าร่วมการประชุมคณะรัฐมนตรีอย่างเป็นทางการนอกสถานที่ ในเวลา 10.00 น.ต่อไป
.............................................................
กลุ่มประชาสัมพันธ์และเผยแพร่ สํานักโฆษก
ข้อมูลโดย พลอากาศเอก มณฑล สัชฌุกร
โฆษกประจํารองนายกรัฐมนตรี (พลอากาศเอก ประจิน จั่นตอง)
รัฐบาลไทย-ข่าวทำเนียบรัฐบาล-กสร.อบรมลูกจ้างผู้ตรวจติดตามภายในมาตรฐานแรงงานไทย
วันศุกร์ที่ 30 พฤศจิกายน 2561
กสร.อบรมลูกจ้างผู้ตรวจติดตามภายในมาตรฐานแรงงานไทย
กรมสวัสดิการและคุ้มครองแรงงาน จัดอบรมผู้ตรวจติดตามภายในมาตรฐานแรงงานไทย TLS 8001-2010 สร้างความยั่งยืนให้กับสถานประกอบกิจการในการธํารงรักษามาตรฐานแรงงานไทย
นายกิตติพงษ์ เหล่านิพนธ์ รองอธิบดีกรมสวัสดิการและคุ้มครองแรงงาน (กสร.) กล่าวในฐานะประธานพิธีเปิดการอบรมหลักสูตรผู้ตรวจติดตามภายในมาตรฐานแรงงานไทย (TLS 8001-2010) ว่า กสร.ได้จัดทํามาตรฐานแรงงานไทย (TLS 8001-2010) ขึ้นเพื่อให้สถานประกอบกิจการนําไปปฏิบัติเพื่อยกระดับคุณภาพชีวิตแรงงานให้เป็นไปตามมาตรฐานสากลและส่งเสริมโอกาสในการแข่งขันของธุรกิจไทย การตรวจติดตามภายในนับเป็นกระบวนการที่สําคัญต่อการพัฒนาระบบมาตรฐานแรงงานไทยของสถานประกอบกิจการต่าง ๆ ผู้ตรวจติดตามจะต้องเป็นผู้ที่มีความรู้ ความเข้าใจในข้อกําหนดของมาตรฐานแรงงานไทย และข้อกฎหมายแรงงานที่เกี่ยวข้อง ตลอดจนเทคนิคขั้นตอนการตรวจประเมิน
นายกิตติพงษ์ กล่าวต่อไปว่า เพื่อให้ผู้ตรวจติดตาม สามารถดําเนินการได้อย่างมีประสิทธิภาพ กสร. จึงได้จัดการอบรมหลักสูตรผู้ตรวจติดตามภายในมาตรฐานแรงงานไทยขึ้น โดยมีผู้เข้ารับการอบรมประกอบด้วยผู้ตรวจติดตามภายในมาตรฐานแรงงานไทยในสถานประกอบกิจการที่ประสงค์จะธํารงรักษาระบบมาตรฐานแรงงานไทยให้ต่อเนื่อง หรือสถานประกอบกิจการที่อยู่ระหว่างการพัฒนาระบบมาตรฐานแรงงานไทย จํานวน 52 คน โดยมีมุ่งเน้นให้ผู้ตรวจประเมินภายในที่ผ่านการอบรมสามารถนําความรู้ที่ได้รับไปปรับใช้ในการธํารงรักษามาตรฐานแรงงานไทย (TLS 8001-2010) ในสถานประกอบกิจการที่ปฏิบัติหน้าที่อยู่ให้เป็นไปอย่างต่อเนื่องและยั่งยืนต่อไป
รัฐบาลไทย-ข่าวทำเนียบรัฐบาล-ดีเดย์!!! 1 ตุลาคม 2560 เป็นต้นไป กรมการขนส่งทางบกยกระดับมาตรฐานความปลอดภัยรถโดยสารสาธารณะ
วันอังคารที่ 3 ตุลาคม 2560
ดีเดย์!!! 1 ตุลาคม 2560 เป็นต้นไป กรมการขนส่งทางบกยกระดับมาตรฐานความปลอดภัยรถโดยสารสาธารณะ
กําหนดให้ใช้รถโดยสารขนาดเล็กที่ได้มาตรฐานมาให้บริการทดแทนรถตู้โดยสาร แต่เพื่อลดผลกระทบ มีช่วงเวลาปรับตัว จึงได้กําหนดระยะเวลาแบบเป็นขั้นตอน โดยเริ่มทดแทนเฉพาะรถตู้โดยสารที่ครบอายุการใช้งาน(10 ปี)ก่อน และจะทยอยเปลี่ยนในเส้นทางกรุงเทพฯ-ต่างจังหวัด
นายสนิท พรหมวงษ์ อธิบดีกรมการขนส่งทางบก เปิดเผยว่า เพื่อเพิ่มประสิทธิภาพความปลอดภัยในการเดินทางด้วยรถสาธารณะของประชาชน คณะกรรมการควบคุมการขนส่งทางบกกลางจึงได้กําหนดมาตรการนํารถโดยสารขนาดเล็กมาตรฐาน 2 (จ) จํานวนที่นั่งไม่เกิน 20 ที่นั่ง (ที่ไม่ใช่ลักษณะรถตู้) และหรือรถโดยสารมาตรฐาน 2 (ค) จํานวนที่นั่งตั้งแต่ 21 - 30 ที่นั่ง ที่ต้องมีระบบเบรกแบบ ABS (Anti-lock Brake System) หรือระบบห้ามล้อแบบอื่นที่มีมาตรฐานเท่ากันหรือสูงกว่า พร้อมติดตั้ง GPS Tracking และอุปกรณ์แสดงผลความเร็ว (Speed Monitor) ตามมาตรฐานที่กรมการขนส่งทางบกกําหนดมาเปลี่ยนทดแทนรถตู้โดยสาร แต่เพื่อลดผลกระทบของผู้ประกอบการให้มีช่วงเวลาปรับตัวจึงได้กําหนดระยะเวลาแบบเป็นขั้นตอน โดยจะเริ่มทดแทนเฉพาะรถตู้โดยสารที่ครบอายุการใช้งาน (ครบ 10 ปี) ก่อน ซึ่งจะทยอยเปลี่ยนในเส้นทาง หมวด 2 กรุงเทพฯ-ต่างจังหวัดทุกเส้นทาง และหมวด 3 ระหว่างจังหวัดกับจังหวัด เฉพาะเส้นทางที่มีจุดจอดรับ-ส่งผู้โดยสารระหว่างทาง มีผลตั้งแต่วันที่ 1 ตุลาคม 2560 เป็นต้นไป ส่วนเส้นทางหมวด 1 และหมวด 4 ที่ให้บริการในกรุงเทพมหานครและในภูมิภาค รวมถึงเส้นทางหมวด 3 วิ่งระหว่างจังหวัดกับจังหวัด ที่ไม่มีจุดจอดรับ-ส่งผู้โดยสารระหว่างทาง มีผลตั้งแต่วันที่ 1 ตุลาคม 2562 เป็นต้นไป ทําให้ผู้ประกอบการขนส่งที่จะเข้าหลักเกณฑ์ปี 2562 ขณะนี้ ยังสามารถนํารถตู้โดยสารมาเปลี่ยนทดแทนคันเดิมได้จนถึงวันที่ 30 กันยายน 2562 แต่กําหนดเงื่อนไขต้องเป็นรถใหม่ หรือรถที่มีอายุการใช้งานไม่เกิน 2 ปี และจะมีระยะเวลาในการวิ่งบริการในเส้นทางรวมแล้วไม่เกิน 10 ปี นับจากวันที่จดทะเบียนรถครั้งแรก ทั้งยังต้องปฏิบัติตามเงื่อนไขการเดินรถอย่างเคร่งครัด โดยเฉพาะรถตู้โดยสารหมวด 3 ต้องแสดงข้อความ “ห้ามรับ-ส่งผู้โดยสารระหว่างทาง” ด้านหน้ารถและด้านข้างรถ
อธิบดีกรมการขนส่งทางบก กล่าวเพิ่มเติมว่า กรมการขนส่งทางบกได้ดําเนินการตามมาตรการดังกล่าวแบบเป็นขั้นตอนมาอย่างต่อเนื่อง มีการสร้างความเข้าใจเพื่อให้เกิดความร่วมมือ เพื่อไม่ให้ประชาชนได้รับความเดือนร้อน ลดผลกระทบของผู้ประกอบการ มีช่วงเวลาปรับตัว รองรับภาคการผลิตในประเทศ ควบคู่กับการกําหนดมาตรการช่วยเหลือที่เหมาะสมเพื่อจูงใจและลดผลกระทบของผู้ประกอบการ อาทิ การสนับสนุนให้ผู้ประกอบการรวมตัวกันจดทะเบียนเป็นนิติบุคคล หรือสหกรณ์เพื่อการเดินรถ เพื่อเพิ่มโอกาสในการเข้าถึงแหล่งเงินทุนสําหรับการจัดหารถโดยสารขนาดเล็ก หารือกับสถาบันการเงินเรื่องการค้ําประกันเงินกู้และจัดหาแหล่งเงินกู้ดอกเบี้ยต่ํา นอกจากนี้ จะมีการติดตามประเมินผลหลังจากเริ่มใช้รถโดยสารขนาดเล็กในการให้บริการ เพื่อวิเคราะห์แนวโน้มอัตราการใช้บริการของประชาชน พร้อมกันนี้ ได้ว่าจ้างสถาบันเทคโนโลยีพระจอมเกล้าเจ้าคุณทหารลาดกระบัง (สจล.) ศึกษาโครงสร้างต้นทุนการประกอบการและแนวทางอุดหนุนรถโดยสารประจําทางทั้งระบบ เพื่อให้ผู้ประกอบการสามารถดําเนินธุรกิจต่อไปได้
รัฐบาลไทย-ข่าวทำเนียบรัฐบาล- กอช. จัดกิจกรรม “ฝากร้านออนไลน์สร้างรายได้” แก่สมาชิก ในสถานการณ์โควิด-19 [กระทรวงการคลัง]
วันจันทร์ที่ 27 เมษายน 2563
กอช. จัดกิจกรรม “ฝากร้านออนไลน์สร้างรายได้” แก่สมาชิก ในสถานการณ์โควิด-19 [กระทรวงการคลัง]
กอช. ส่งเสริมสมาชิกสร้างรายได้ ผ่านช่องทางออนไลน์ช่วยเหลือสมาชิกที่ได้รับผลกระทบจากสถานการณ์โรคติดเชื้อไวรัสโคโรนา 2019 (โควิด-19) ในกิจกรรม “กอช. ฝากร้านออนไลน์สร้างรายได้”
กองทุนการออมแห่งชาติ หรือ กอช. ส่งเสริมสมาชิกสร้างรายได้ ผ่านช่องทางออนไลน์ช่วยเหลือสมาชิกที่ได้รับผลกระทบจากสถานการณ์โรคติดเชื้อไวรัสโคโรนา 2019 (โควิด-19) ในกิจกรรม “กอช. ฝากร้านออนไลน์สร้างรายได้” โดย กอช. เป็นตัวกลางในการประชาสัมพันธ์สินค้าให้กับสมาชิก เกิดการสร้างรายได้ผ่านช่องทางออนไลน์ พร้อมเชิญชวนประชาชนทั่วไปอุดหนุนสินค้าสมาชิก กอช. ดูรายละเอียดสินค้าได้ที่ เฟซบุ๊ก กอช. “กองทุนการออมแห่งชาติ – กอช.”
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า ด้วยสถานการณ์โรคติดเชื้อไวรัสโคโรนา 2019 (โควิด-19) ตามนโยบายของรัฐบาลรณรงค์ให้ประชาชนไม่ออกจากบ้านป้องกันการแพร่ระบาดของเชื้อไวรัสโควิด-19 “อยู่บ้าน หยุดเชื้อ เพื่อชาติ” กอช. จึงเป็นส่วนหนึ่งในการส่งเสริมการสร้างรายได้ให้แก่สมาชิกที่ได้รับผลกระทบจากสถานการณ์โรคติดเชื้อไวรัสโควิด-19 ในกิจกรรม “กอช. ฝากร้านออนไลน์สร้างรายได้” โดยสมาชิก กอช. ผู้ประกอบอาชีพอิสระ ค้าขาย เกษตรกร หรือสมาชิกผู้สนใจที่ประกอบอาชีพอื่นๆ สามารถฝากร้านกับ กอช. เพียงส่งรายละเอียดสินค้า อาทิ ชื่อร้าน รูปภาพสินค้า เบอร์โทรศัพท์ หรือรายละเอียดอื่นๆ ตาม กอช. กําหนด ผ่านช่องทางไลน์ “@nsf.th” หรือ ทางข้อความเฟซบุ๊ก กอช. “กองทุนการออมแห่งชาติ – กอช.” โดย กอช. จะเป็นตัวกลางในการประชาสัมพันธ์ให้กับสมาชิก ในการสร้างรายได้ ด้วยวิธีการขายสินค้าผ่านช่องทางออนไลน์
ทั้งนี้ กอช. ขอเชิญชวนประชาชนทั่วไปร่วมอุดหนุนสินค้าของสมาชิก โดยสามารถเลือกดูสินค้าตามความต้องการ ได้ผ่านช่องทางออนไลน์ เฟซบุ๊ก กอช. “กองทุนการออมแห่งชาติ – กอช.” ซึ่งกิจกรรมนี้สมาชิกสามารถฝากร้านขายสินค้าได้ตั้งแต่วันนี้เป็นต้นไป
สําหรับช่องทางอํานวยความสะดวกให้บริการสมาชิก ได้หลากหลายช่องทาง ด้วยสมาร์ทโฟนของท่าน อาทิ แอปพลิเคชัน “กอช” เพื่อสมัครสมาชิก ดูข้อมูลบัญชีเงินออม และใช้ตรวจสอบสิทธิการสมัครสมาชิกได้ทั้งระบบ IOS และ Android หรือดูข้อมูลข่าวสารต่างๆ ของ กอช. ได้ทางเว็บไซต์ กอช. “www.nsf.or.th” และสายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-'ส.ส.อนุสรี' มอบหน้ากาก เจลล้างมือและผลิตภัณฑ์เมล็ดธัญพืช แก่ ผจว.สมุทรสาคร นำไปจัดสรรแก่บุคลากรทางการแพทย์สู้โควิด – 19
วันพฤหัสบดีที่ 2 เมษายน 2563
'ส.ส.อนุสรี' มอบหน้ากาก เจลล้างมือและผลิตภัณฑ์เมล็ดธัญพืช แก่ ผจว.สมุทรสาคร นําไปจัดสรรแก่บุคลากรทางการแพทย์สู้โควิด – 19
'อนุสรี ทับสุวรรณ' สมาชิกสภาผู้แทนราษฎร คณะกรรมาธิการแรงงานและที่ปรึกษารัฐมนตรีว่าการกระทรวงแรงงาน ร่วมกับ ภาคเอกชน มอบหน้ากากอนามัย เจลล้างมือ และผลิตภัณฑ์เมล็ดธัญพืชเดลี่นัท แก่ผู้ว่าราชการจังหวัดสมุทรสาคร เพื่อนําไปจัดสรรแก่ทีมแพทย์ พยาบาล
เมื่อวันที่ 2 เมษายน 2563เวลา 09.00 น.นางสาวอนุสรี ทับสุวรรณ สมาชิกสภาผู้แทนราษฎร คณะกรรมาธิการแรงงานและที่ปรึกษารัฐมนตรีว่าการกระทรวงแรงงาน นายกันต์กวี ทับสุวรรณ ที่ปรึกษารัฐมนตรีว่าการกระทรวงแรงงาน พร้อมด้วย นางเธียรรัตน์ นะวะมะวัฒน์ รองปลัดกระทรวงแรงงานร่วมกับ บริษัท เวิร์ล คอร์ปอเรชั่น (ประเทศไทย) จํากัด มอบหน้ากากอนามัย จํานวน 60,000 ชิ้น เจลล้างมือ จํานวน 1,000 ขวด และผลิตภัณฑ์เมล็ดธัญพืชเดลี่นัทจากบริษัท ไบ่ ลี่ เอ็นเตอร์ไพร์ส จํากัดจํานวน 50 กล่อง รวมจํานวน 6,240 ชิ้น โดยมี นายวีระศักดิ์ วิจิตร์แสงศรี ผู้ว่าราชการจังหวัดสมุทรสาคร เป็นผู้รับมอบ เพื่อนําไปจัดสรรแก่แพทย์ พยาบาล และบุคลากรทางการแพทย์ในโรงพยาบาลประจําจังหวัดสมุทรสาคร ทั้ง 3 อําเภอ ในการปฏิบัติหน้าที่สร้างขวัญและกําลังใจเพื่อต่อสู้กับไวรัสโคโรน่า 2019 (COVID – 19) ณ ศาลากลางจังหวัดสมุทรสาคร
ส.ส.อนุสรี กล่าวว่า ในสถานการณ์การระบาดของไวรัสโควิด – 19 แพทย์ พยาบาล และบุคลากรทางการแพทย์ต้องทํางานกันอย่างหนักจึงมีความจําเป็นอย่างยิ่งที่จะต้องมีอุปกรณ์ป้องกันเชื้อโควิด -19 กระทรวงแรงงาน จึงได้ร่วมมือกับภาคเอกชน ทั้งบริษัท เวิร์ล คอร์ปอเรชั่น (ประเทศไทย) จํากัด ที่สนับสนุนหน้ากากอนามัย จํานวน 60,000 ชิ้น เจลล้างมือ จํานวน 1,000 ขวด และบริษัท ไบ่ ลี่ เอ็นเตอร์ไพร์ส จํากัด สนับสนุนผลิตภัณฑ์เมล็ดธัญพืชเดลี่นัทจากจํานวน 50 กล่อง รวมจํานวน 6,240 ชิ้น เพื่อนํามามอบผ่านผู้ว่าราชการจังหวัดสมุทรสาคร เพื่อนําไปจัดสรรแก่ทีมแพทย์ พยาบาล และบุคลากรทางการแพทย์ในโรงพยาบาลประจําจังหวัดสมุทรสาครต่อไป
นายวีระศักดิ์ วิจิตร์แสงศรี ผู้ว่าราชการจังหวัดสมุทรสาคร กล่าวว่า ในส่วนของจังหวัดสมุทรสาคร จะได้นําหน้ากากอนามัย เจลล้างมือและผลิตภัณฑ์เมล็ดธัญพืชที่ ส.ส.อนุสรี ทับสุวรรณ นํามามอบให้ในวันนี้ ไปจัดสรรให้แก่ทีมแพทย์ พยาบาล และบุคลากรทางการแพทย์ในโรงพยาบาลทั้ง 3 อําเภอของจังหวัดสมุทรสาครต่อไป ทั้งนี้ ผู้ว่าราชการจังหวัดสมุทรสาครยังได้กล่าวขอบคุณและชื่นชม ส.ส.อนุสรี ทับสุวรรณ ซึ่งเป็นตัวอย่างที่ดีในการส่งพลังแรงใจแรงกายเพื่อช่วยเหลือเพื่อนมนุษย์ให้ก้าวผ่านพ้นวิกฤติโควิด -1 9 ไปให้ได้ โดยในช่วงท้ายยังได้เน้นย้ําให้ทุกคนสวมหน้ากากอนามัยและรู้จักวิธีการป้องกันตนเองเพื่อให้ปลอดภัยจากการติดเชื้อ โควิด - 19 อีกด้วย
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ภาพ
ชนินทร เพ็ชรทับ ข่าว
2 เมษายน 2563
รัฐบาลไทย-ข่าวทำเนียบรัฐบาล-สรรพสามิตเปิดเผยปริมาณแอลกอฮอล์ที่ใช้ผลิตและข้อมูลผลิตภัณฑ์ทำความสะอาดทั่วประเทศในเว็บไซต์กรมสรรพสามิต พร้อมแถลงผลการปราบปรามแอลกอฮอล์ผิดกฎหมาย
วันอังคารที่ 14 เมษายน 2563
สรรพสามิตเปิดเผยปริมาณแอลกอฮอล์ที่ใช้ผลิตและข้อมูลผลิตภัณฑ์ทําความสะอาดทั่วประเทศในเว็บไซต์กรมสรรพสามิต พร้อมแถลงผลการปราบปรามแอลกอฮอล์ผิดกฎหมาย
กรมสรรพสามิตเปิดเผยปริมาณแอลกอฮอล์ที่ใช้ในระบบการผลิตผลิตภัณฑ์ทําความสะอาดและฆ่าเชื้อโรค พร้อมทั้งมอบหมายให้สํานักงานสรรพสามิตพื้นที่ทั่วประเทศสํารวจจํานวนผลิตภัณฑ์ทําความสะอาดในท้องตลาดว่ามีเพียงพอต่อความต้องการของประชาชนหรือไม่
นายพชร อนันตศิลป์ อธิบดีกรมสรรพสามิต เปิดเผยว่าตามที่รัฐบาลและกระทรวงการคลังได้มีแนวนโยบายให้กรมสรรพสามิต ส่งเสริมและสนับสนุนการใช้แอลกอฮอล์หรือสุราสามทับหากนําไปผลิตเป็นผลิตภัณฑ์ทําความสะอาด โดยการให้สิทธิประโยชน์ทางภาษีในอัตราภาษีศูนย์ของสุราสามทับ (แอลกอฮอล์) เพื่อเป็นการลดต้นทุนทางภาษีและให้มีปริมาณผลิตภัณฑ์ทําความสะอาดเพียงพอต่อความต้องการของประชาชน ในการเสริมสร้างความปลอดภัยจากการติดเชื้อไวรัสโคโรนา หรือโควิด 19 โดยการให้สิทธิทางภาษีในอัตราภาษีศูนย์ของสุราสามทับ (แอลกอฮอล์) ซึ่งจากการดําเนินการดังกล่าว ส่งผลให้มีผู้มาขอซื้อแอลกอฮอล์จากผู้ผลิตโรงงานเอทานอล เป็นจํานวนไม่น้อยกว่า 29 ล้านลิตร และได้นําออกจากโรงงานเพื่อใช้ในระบบ จํานวนไม่น้อยกว่า 21.9 ล้านลิตรแล้ว (6 มีนาคม – 13 เมษายน 2563)
นอกจากนี้ ยังได้มอบหมายให้สํานักงานสรรพสามิตพื้นที่ทั่วประเทศสํารวจและรวบรวมข้อมูลผลิตภัณฑ์ทําความสะอาดในท้องตลาดทั่วไป พร้อมทั้งเผยแพร่ผ่านเว็บไซต์กรมสรรพสามิต โดยประชาชนสามารถเข้าดูได้ที่ www.excise.go.th ทั้งนี้ ประชาชนสามารถใช้เป็นข้อมูลเบื้องต้นในการ เลือกซื้อผลิตภัณฑ์ทําความสะอาดจากแหล่งจําหน่ายที่มีคุณภาพและราคาที่เหมาะสม อย่างไรก็ตาม มาตรฐานและคุณภาพการผลิตของผลิตภัณฑ์ทําความสะอาดก็ต้องเป็นไปตามที่ทางราชการกําหนด โดยกรมสรรพสามิตไม่มีส่วนเกี่ยวข้องใด ๆ เป็นเพียงข้อมูลใช้อ้างอิงเบื้องต้นเท่านั้น
อธิบดีกรมสรรพสามิต กล่าวต่อว่าได้มอบหมายให้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามสุราสามทับหรือแอลกอฮอล์ที่ไม่ได้รับอนุญาตจากกรมสรรพสามิตเพื่อนําไปผลิตเป็นผลิตภัณฑ์ทําความสะอาด สําหรับผลการตรวจค้นและจับกุม ระหว่างวันที่ 30 มีนาคม – 13 เมษายน 2563 พบว่ามีการกระทําผิด จํานวน 23 คดี คิดเป็นเงินค่าปรับ 7,177,796 บาท โดยมีของกลาง จํานวน 95,597 ลิตร
อธิบดีกรมสรรพสามิต กล่าวทิ้งท้ายว่า กรมสรรพสามิตขอความร่วมมือประชาชนร่วมเป็นส่วนหนึ่งในการป้องกันการแพร่ระบาดของโรค Covid-19 เพื่อให้สามารถก้าวผ่านภาวะวิกฤตนี้ไปได้ อย่างไรก็ตาม แอลกอฮอล์มีคุณลักษณะที่เป็นวัตถุไวไฟที่ควรต้องมีการจัดเก็บอย่างถูกต้อง โดยกรณีที่พบผู้กระทําผิดส่วนใหญ่จะจัดเก็บในบ้านพักที่สามารถพบเห็นได้โดยง่าย แต่อาจมีอันตรายจากการจัดเก็บไม่ถูกต้อง ดังนั้น เพื่อให้การผลิตแอลกอฮอล์เป็นผลิตภัณฑ์ทําความสะอาดที่มีมาตรฐานและมีความปลอดภัย หากประชาชนท่านใดทราบเบาะแสการกระทําความผิดเกี่ยวกับการจัดเก็บหรือการผลิตและจําหน่ายสุราสามทับหรือแอลกอฮอล์ที่ไม่ได้รับอนุญาต จากทางราชการ สามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th
รัฐบาลไทย-ข่าวทำเนียบรัฐบาล-รัฐบาลผลักดันนวัตกรรมทางการแพทย์ เดนตีสแกน 2.0
วันจันทร์ที่ 29 พฤษภาคม 2560
รัฐบาลผลักดันนวัตกรรมทางการแพทย์ เดนตีสแกน 2.0
มุ่งสู่ความเป็นเลิศด้านทันตกรรม เพิ่มคุณภาพชีวิตที่ดีของคนไทย
วันนี้ (29 พฤษภาคม 2560) พลอากาศเอก ประจิน จั่นตอง เป็นประธานในพิธีลงนามความร่วมมือโครงการนําร่องการขยายผลการใช้เครื่องเอกซเรย์คอมพิวเตอร์ 3 มิติ ทางทันตกรรม หรือ เดนตีสแกน 2.0 (DentiiScan 2.0) ณ ห้องประชุมชัยนาทนเรนทร กระทรวงสาธารณสุข โดยกล่าวถึงนโยบายไทยแลนด์ 4.0 ว่า รัฐบาลต้องการนําผลงานวิจัยและนวัตกรรมของไทยไปขับเคลื่อนประเทศ ซึ่งการลงนามในครั้งนี้เป็นการส่งเสริมให้นําเอางานวิจัยของสํานักงานพัฒนาวิทยาศาสตร์และเทคโนโลยีแห่งชาติ (สวทช.) ไปใช้ประโยชน์จริง
เครื่องมือดังกล่าวมีปริมาณการใช้รังสีที่ต่ํามาก แต่สามารถสแกนโครงหน้าของมนุษย์ได้แบบ 3 มิติ เพื่อให้ทันตแพทย์และผู้ป่วยเห็นภาพได้อย่างชัดเจนในการรักษาพยาบาล และในอนาคตจะมีการนําผลงานที่อยู่ในบัญชีนวัตกรรมไทยและสิ่งประดิษฐ์ไทยมาใช้ประโยชน์อีกหลายประเภท ซึ่งจะช่วยเพิ่มมูลค่าของงานวิจัยไปสู่เชิงพาณิชย์ที่มีไม่ถึงร้อยละ 5 ให้เป็นร้อยละ 10 ภายในปี 2560
สําหรับเดนตีสแกน 2.0 เป็นเครื่องเอกซเรย์คอมพิวเตอร์ 3 มิติ ทางทันตกรรม นอกจากจะเป็นการพัฒนาอุตสาหกรรม เครื่องมือ และบริการทางการแพทย์ของประเทศไทยแล้ว ยังมีจุดมุ่งหมายเพื่อให้คนไทยได้รับความสะดวกและปลอดภัยในงานศัลยกรรมช่องปาก ตลอดจนมีโอกาสเข้าถึงบริการสุขภาพทางช่องปากด้วยเทคโนโลยีระดับสูงได้ เช่น ทันตกรรมรากเทียม การวางแผนผ่าตัดบริเวณช่องปาก ขากรรไกร และใบหน้า ตรวจดูข้อต่อขากรรไกร ทันตกรรมจัดฟัน ตรวจดูความผิดปกติของไซนัส เป็นต้น รวมไปถึงช่วยลดการนําเข้าเครื่องเอกซเรย์คอมพิวเตอร์จากต่างประเทศ ซึ่งมีราคาสูงมาก โดยขณะนี้เครื่องมือเดนตีสแกน 2.0 ได้ติดตั้งที่สถาบันทันตกรรม และภายในปีนี้จะมีการติดตั้งในโรงพยาบาลในสังกัดกระทรวงสาธารณสุข อีก 4 แห่งคือ โรงพยาบาลเชียงรายประชานุเคราะห์ โรงพยาบาลแพร่ โรงพยาบาลสกลนคร และ โรงพยาบาลสุราษฎร์ธานี
นอกจากนี้ รัฐบาลได้มอบให้ สํานักงานพัฒนาวิทยาศาสตร์และเทคโนโลยีแห่งชาติ และสํานักงานคณะกรรมการวิจัยแห่งชาติ ร่วมกับสํานักงบประมาณ ปรับปรุงระเบียบสํานักนายกรัฐมนตรีว่าด้วยการพัสดุ พ.ศ. 2535 ให้สามารถจัดซื้อจัดจ้างสินค้าหรือบริการตามรายการบัญชีนวัตกรรมไทย ได้แก่ ยา เวชภัณฑ์ และอุปกรณ์ทางการแพทย์ ที่ผลิตได้เองในประเทศที่ผ่านการรับรองคุณภาพมาตรฐานจากหน่วยงานที่เกี่ยวข้องด้วย
รัฐบาลไทย-ข่าวทำเนียบรัฐบาล-นายกรัฐมนตรีให้กำลังใจนักกีฬาเอเชียนพาราเกมส์      ขอให้ทำหน้าที่อย่างดีที่สุด  ทำให้เต็มความสามารถ ใช้กีฬาเป็นสื่อกลางก่อให้เกิดมิตรภาพอันดีระหว่างกัน
วันจันทร์ที่ 24 กันยายน 2561
นายกรัฐมนตรีให้กําลังใจนักกีฬาเอเชียนพาราเกมส์      ขอให้ทําหน้าที่อย่างดีที่สุด  ทําให้เต็มความสามารถ ใช้กีฬาเป็นสื่อกลางก่อให้เกิดมิตรภาพอันดีระหว่างกัน
นายกรัฐมนตรีให้กําลังใจนักกีฬาเอเชียนพาราเกมส์ ขอให้ทําหน้าที่อย่างดีที่สุด  ทําให้เต็มความสามารถ ใช้กีฬาเป็นสื่อกลางก่อให้เกิดมิตรภาพอันดีระหว่างกัน
วันนี้ (24 ก.ย. 61) เวลา 09.30 น. ณ ตึกสันติไมตรี (หลังนอก) ทําเนียบรัฐบาล นายวีระศักดิ์ โควสุรัตน์ รัฐมนตรีว่าการกระทรวงการท่องเที่ยวและกีฬา นําคณะนักกีฬา ผู้ฝึกสอน และเจ้าหน้าที่ที่จะเดินทางไปร่วมการแข่งขันกีฬาเอเชียนพาราเกมส์ ครั้งที่ 3 เข้าเยี่ยมคารวะพลเอก ประยุทธ์ จันทร์โอชา นายกรัฐมนตรีพร้อมรับโอวาท เพื่อเป็นขวัญและกําลังใจ ก่อนออกเดินทางไปแข่งขันกีฬาในครั้งนี้
โอกาสนี้ นายกรัฐมนตรีได้กล่าวให้โอวาทว่า กีฬาเอเชียนพาราเกมส์เป็นเวทีการแข่งขันกีฬาสําหรับคนพิการที่สําคัญของภูมิภาคเอเชีย ซึ่งแสดงให้เห็นถึงการรวมพลังในการส่งเสริมการกีฬาสําหรับคนพิการ โดยไม่มีการแบ่งแยกและกีดกัน เพราะฉะนั้นทุกคนจะต้องส่งเสริมกิจกรรมในการฝึกฝนทางการกีฬา และสมรรถภาพสําหรับคนพิการ รวมถึงส่งเสริมความสมัครสมานสามัคคี และความเป็นพี่เป็นน้องในกลุ่มประเทศอาเซียน ในนามของรัฐบาลและคนไทยทุกคนต้องขอชื่นชมนักกีฬาทุกคนที่ได้รับการคัดเลือกเป็นตัวแทนของประเทศไทยเข้าร่วมการแข่งขันในครั้งนี้ ซึ่งเป็นที่ทราบกันดีอยู่แล้วว่า กว่าจะก้าวมายืนตรงจุดนี้ได้ ทุกคนต้องอดทน ฝึกฝน มุมานะ และมีวินัยในการฝึกซ้อม จนสามารถเอาชนะอุปสรรคต่าง ๆ มาได้ ซึ่งด้วยข้อจํากัดต่าง ๆ ถือว่าท่านเป็นบุคคลที่มีความสามารถพิเศษ ได้รับการคัดเลือกให้เป็นตัวแทนของประเทศไทย ดังนั้น ขอให้ถือเป็นความภาคภูมิใจของตนเองและประเทศชาติด้วย
พร้อมกันนี้ นายกรัฐมนตรีได้ให้กําลังใจนักกีฬาทุกคน ขอให้ทําหน้าที่ของตนอย่างดีที่สุด ทําให้เต็มความสามารถ มีน้ําใจนักกีฬา เคารพและปฏิบัติตามกฎกติกาที่วางไว้ พร้อมกับใช้กีฬาเป็นสื่อกลางที่ก่อให้เกิด มิตรภาพอันดีระหว่างกัน และให้กับประเทศของเรา รวมทั้งเป็นแบบอย่างที่ดีให้กับเยาวชน เพื่อเป็นแรงบันดาลใจให้ผู้อื่นอีกหลายคน ขอให้นักกีฬาทุกคนได้เรียนรู้เก็บเกี่ยวประสบการณ์ที่ได้จากการแข่งขัน มาพัฒนาฝีมือการเล่นกีฬาของตนเองให้ดีขึ้น ตลอดจนร่วมช่วยกันปรับปรุงวงการกีฬาของประเทศไทยให้มีความเข้มแข็งยิ่งขึ้น
สําหรับการแข่งขันกีฬาเอเชียนพาราเกมส์ ครั้งที่ 3 จัดขึ้นระหว่างวันที่ 6 – 13 ตุลาคม 2561 ณ กรุงจาการ์ตา สาธารณรัฐอินโดนีเซีย มีวัตถุประสงค์เพื่อเป็นการเชื่อมความสัมพันธ์ไมตรี แลกเปลี่ยนความรู้วัฒนธรรม ประเพณี และการแสดงความสามารถและศักยภาพทางด้านกีฬาของคนพิการ ในการแข่งขันครั้งนี้มีประเทศที่เป็นสมาชิกส่งนักกีฬาเข้าร่วมการแข่งขัน จํานวน 43 ประเทศ ซึ่งประเทศไทยจะจัดส่งคณะนักกีฬาคนพิการตัวแทนทีมชาติไทยไปร่วมการแข่งขันใน 14 ชนิดกีฬา ได้แก่ กรีฑา ว่ายน้ํา เทเบิลเทนนิส ยิงธนู ยกน้ําหนัก บอคเซีย ยิงปืน วิลแชร์เทนนิส วิลแชร์ฟันดาบ ฯลฯ ประกอบด้วยนักกีฬา จํานวน 237 คน ผู้ฝึกสอน จํานวน 101 คน คณะกรรมการและเจ้าหน้าที่ทีม จํานวน 34 คน รวมทั้งสิ้น จํานวน 372 คน
........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-เริ่ม 1 มิ.ย. นี้ ห้ามใช้ 2 สารเคมีอันตรายในแปลงเกษตร
วันเสาร์ที่ 30 พฤษภาคม 2563
เริ่ม 1 มิ.ย. นี้ ห้ามใช้ 2 สารเคมีอันตรายในแปลงเกษตร
วันศุกร์ที่ 30 พฤษภาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ราชกิจจานุเบกษาเผยแพร่ประกาศกระทรวงอุตสาหกรรม เรื่อง บัญชีรายชื่อวัตถุอันตราย (ฉบับที่ 6) พ.ศ. 2563 กําหนดให้พาราควอตและคลอร์ไพริฟอสเป็นวัตถุอันตรายชนิดที่ 4 คือ วัตถุอันตรายที่ห้ามมิให้มีการผลิต นําเข้า ส่งออก หรือมีไว้ในครอบครอง ซึ่งจะมีผลตั้งแต่วันที่ 1 มิ.ย.63 เป็นต้นไป โดยไม่ขยายเวลาการแบนสารพิษทั้ง 2 ชนิดดังกล่าวออกไปแต่อย่างใด เพราะรัฐบาลและทุกฝ่ายคํานึงถึงความปลอดภัยของเกษตรกรและผู้บริโภค รวมทั้งส่งเสริมให้ประเทศไทยมีอาหารปลอดภัยป้อนคนทั้งโลกตามนโยบายครัวของโลก ส่วนวัตถุอันตรายไกลโฟเซตที่เกษตรกรยังมีความจําเป็นต้องใช้อยู่นั้น ให้ใช้มาตรการจํากัดการใช้ ตามมติคณะกรรมการวัตถุอันตราย เมื่อวันที่ 23 พ.ค.61
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองนายกรัฐมนตรีย้ำต่อประธานเจโทร กรุงเทพฯ ว่าไทยดำเนินการเต็มที่เพื่อควบคุมการแพร่ระบาดของไวรัสโควิด-19
วันจันทร์ที่ 2 มีนาคม 2563
รองนายกรัฐมนตรีย้ําต่อประธานเจโทร กรุงเทพฯ ว่าไทยดําเนินการเต็มที่เพื่อควบคุมการแพร่ระบาดของไวรัสโควิด-19
รองนายกรัฐมนตรีย้ําต่อประธานเจโทร กรุงเทพฯ ว่าไทยดําเนินการเต็มที่เพื่อควบคุมการแพร่ระบาดของไวรัสโควิด-19
วันนี้ (2 มี.ค. 63) เวลา 11.00 น. นายทาเคทานิ อัทสึชิ (Mr. Taketani Atsushi) ประธานองค์การส่งเสริมการค้าต่างประเทศของญี่ปุ่น ณ กรุงเทพ (JETRO Bangkok) เข้าเยี่ยมคารวะ นายอนุทิน ชาญวีรกุล รองนายกรัฐมนตรี ณ ห้องนารี 1 ตึกนารีสโมสร ทําเนียบรัฐบาล สรุปสาระสําคัญการหารือดังนี้
ประธานเจโทร กรุงเทพฯ ให้ความสนใจสอบถามเกี่ยวกับสถานการณ์การแพร่ระบาดของไวรัสโควิด-19 ของประเทศไทย พร้อมยืนยันว่าเจโทร กรุงเทพฯ ยินดีให้ความร่วมมือและสนับสนุนอย่างเต็มที่ต่อมาตรการของรัฐบาลไทยในการรับมือกับการแพร่ระบาดของไวรัสดังกล่าว
รองนายกรัฐมนตรีกล่าวว่ารัฐบาลและหน่วยงานที่เกี่ยวข้องทุกภาคส่วนได้ดําเนินการอย่างเต็มกําลัง โดยได้ออกมาตรการต่างๆ ในการสร้างความปลอดภัยแก่สุขอนามัยของประชาชน รวมทั้งออกประกาศอย่างเป็นทางการเพื่อรายงานสถานะของการแพร่ระบาดของไวรัสโควิด-19 เป็นประจําทุกวัน ทั้งนี้รัฐบาลพร้อมร่วมมือกับญี่ปุ่นและนานาประเทศในการแก้ไขสถานการณ์ให้ผ่านพ้นด้วยดี
ทั้งนี้ประธานเจโทร กรุงเทพฯ กล่าวว่าภาคเอกชนญี่ปุ่นยังมีความห่วงกังวลต่อการแพร่ระบาดของไวรัสโควิด-19 ที่อาจส่งผลกระทบต่อการดําเนินธุรกิจของภาคเอกชนญี่ปุ่นในประเทศไทย
อย่างไรก็ตามรองนายกรัฐมนตรียืนยันว่าการแพร่ระบาดของไวรัสโควิด-19 ในประเทศไทยนั้นยังอยู่ในระยะที่ 2 และพื้นฐานทางเศรษฐกิจไทยยังมีความเข้มแข็ง พร้อมขอให้ประธานเจโทร กรุงเทพฯ แจ้งแก่ภาคเอกชนญี่ปุ่นว่าไทยยังสามารถควบคุมสถานการณ์ได้ และขอให้เชื่อมั่นในการลงทุนที่ประเทศไทยต่อไป
***********